**แบบจัดเก็บองค์ความรู้**

**องค์ความรู้ เรื่องการปลูกถั่วเขียวทดแทนนาปรัง**

**เจ้าของความรู้ชื่อ นายสุชาติ ม้ามงคล**

**ตำแหน่ง นักวิชาการส่งเสริมการเกษตรชำนาญการ**

**สังกัด สำนักงานเกษตรอำเภอภาชี จังหวัดพระนครศรีอยุธยา**

**วันที่บันทึกความรู้ 28 /มิถุนายน/2560**

| **กระบวนการ/ขั้นตอน/วิธีปฏิบัติ**  **(ขององค์ความรู้)** | **ข้อแนะนำ/เอกสารอ้างอิง/คู่มือต่างๆ  ที่จำเป็นสำหรับปฏิบัติงานในกิจกรรมนั้น เช่น พ.ร.บ. ระเบียบบริหารราชการแผ่นดิน  (ฉบับที่...มาตรา...วรรค....บรรทัดที่....)/ ข้อพึงระวัง(ถ้ามี)** |
| --- | --- |
| ถั่วเขียว เป็นพืชไร่ทนแล้งใช้น้ำน้อยกว่าข้าวนาปรังถึง5เท่าอายุสั้นเพียง 65-75 วัน ปลูกได้ทุกภาคของประเทศไทย ปลูกได้ตลอดปีในดินแทบทุกชนิด นอกจากนี้ยังเป็นพืชบำรุงดินจึงเหมาะสำหรับปลูกพืชหมุนเวืยนในนาหรือปลูกสลับกับพืชไร่ จะช่วยเพิ่มธาตุอาหารลงไปในดิน ทำให้ดินมีสภาพเหมาะสมกับการเพาะปลูกอย่างยั่งยืน  **พันธุ์**  พันธุ์ที่แนะนำให้เกษตรกรปลูก ได้แก่กำแพงแสน1 กำแพงแสน2  กำแพงแสน36 กำแพงแสน72  **การปลูกการเตรียมดิน**  **-**สภาพไร่ดินนาทรายให้ใช้รถไถผาล7ไถเพียงครั้งเดียวก่อนปลูก ดินเหนียวหลังเก็บเกี่ยวข้าวควรไถทิ้งดินไว้ให้หมาดก่อน จึงจะไถดะและไถแปรได้  **-**นาเขตชลประทาน มักปลูกในฤดูแล้งหลังเก็บเกี่ยวข้าวนาปี ไถเตรียมดินจะไถดะ1-2ครั้งหว่านเมล็ดถั่วเขียว ดินยังมีความชื้นพอเหมาะแล้วไถกลบเพื่อช่วยรักษาความชื้นที่มีอยู่ในดิน  **การปลูกและอัตราปลูก**  **-**หว่านอัตราเมล็ดพันธุ์ที่ใช้แล้วประมาณ 5-7 กิโลกรัม/ไร่  -โรยเป็นแถว ระหว่างแถว 50 ซ.ม. จำนวนต้นถั่วเขียวประมาณ15-20 ต้น ต่อความยาว 1เมตร จะใช้อัตราเมล็ดประมาณ 4-5 กิโลกรัม  -หยอดเป็นหลุมระยะแถว 50 ซ.ม. ระยะหลุม 20 ซ.ม. หยอดหลุมละ 3-4เมล็ด ใช้อัตราเมล็ด4-5 กิโลกรัม/ไร่  **การดูแลรักษา**  ถั่วเขียวเป็นพืชทนแล้งและใช้น้ำน้อย อาศัยความชื้นในดินหลังปลูกพืชหลัก การใช้น้ำหลังงอก  **การให้น้ำ**  ถั่วเขียวเป็นพืชทนแล้ง และใช้น้ำน้อย อาศัยความชื้นในดินหลังปลูกพืชหลัก การใช้น้ำหลังงอก  **การใส่ปุ๋ย**  ปลูกถั่วเขียวตามหลังพืชอื่นมีการใส่ปุ๋ยเคมีด้วยแล้วไม่จำเป็นต้องใส่ กรณีที่ดินเป็นกรดควรใส่ปูนขาวหรือปุ๋ยกินฟอตเฟต อัตราประมาณ  80-100 กิโลกรัม/ไร่  **การป้องกันกำจัดศัตรูพืช**  -วัชพืช ใช้แรงงานสารเคมี  -โรค ได้แก่ราแป้ง โรครากและโคนเน่า โรคใบจุดสีน้ำตาลและโรคเน่าดำ  -แมลงศัตรูพืช ได้แก่หนอนเจาะฝักและหนอนกระทู้ผักซึ่งตั้งแต่ระยะเป็นดอกจนถึงฝักเริ่มแก่  **การเก็บเกี่ยว**  เก็บเกี่ยวได้เมื่ออายุประมาณ 60-70 วัน ฝักแก่ประมาณ 80% การนวดใช้เครื่องนวดซึ่งหลังจากนวดแล้วให้นำออกผึ่งแดดความชื้นไม่เกิน12%  **ต้นทุน/ผลตอบแทน**  การปลูกถั่วเขียวหลังนาสามารถเพิ่มรายได้ให้แก่เกษตรกร โดยเกษตรกรที่ปฏิบัติตามคำแนะนำจะได้  -ผลผลิตประมาณ 150-200 กิโลกรัม/ไร่  -ต้นทุนการผลิตเช่น ค่าปุ๋ย ค่าไถ ค่าเมล็ดพันธุ์ ค่าสารเคมีและค่าจ้างเกี่ยวฯลฯ ประมาณไร่ละ 1,750-2,000 บาท  -เกษตรกรขายได้ในราคาประมาณ 4,200-5,060 บาท/ไร่ |  |
| ผู้บันทึกความรู้ นายณัฐวรรธน์ จารุทรรศน์พิมล ตำแหน่ง นักวิชาการส่งเสริมการเกษตรปฏิบัติการ  สังกัด สำนักงานเกษตรอำเภอภาชี จังหวัดพระนครศรีอยุธยา  ติดต่อได้ที่ สำนักงานเกษตรอำเภอภาชี โทร. 035 – 311275 | |